แบบประเมินความเพียงพอของระบบการควบคุมภายใน

บริษัท แม็ทชิ่ง สตูดิโอ จำกัด (มหาชน)

วันที่ 27 กุมภาพันธ์ 2552

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดีซึ่งเป็นรากฐาน
ที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

 ใช่  ไม่ใช่

บริษัทได้ดูแลให้มีการกำหนดเป้าหมายการดำเนินธุรกิจระยะสั้นที่ชัดเจน
เพื่อเป็นแนวทางในการดำเนินงานและพัฒนาองค์กรในช่วง 1 ปี
และให้มีการทบทวนแผนธุรกิจประมาณการรายได้และรายจ่ายเป็นประจำทุกไตรมาส
ให้เหมาะสมกับสภาพเศรษฐกิจที่เปลี่ยนแปลงไป

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่ง

ตัวเลขยอดขาย เป็นต้น)

 ใช่  ไม่ใช่

บริษัทมีการทบทวนเป้าหมายร่วมกันระหว่างกรรมการบริษัทกับผู้บริหารทุกฝ่าย
โดยได้ทบทวนแผนธุรกิจ ตัวชี้วัดผลงาน นโยบาย และกลยุทธ์การดำเนินงานเป็นรายไตรมาส
รายเดือน และในช่วงเดือนธันวาคม 2551
มีการจัดประชุมระหว่างกรรมการบริษัทกับผู้บริหารเพื่อวิเคราะห์ถึงยุทธศาสตร์ที่จะใช้วางแผนการดำเนินงานภายใน
ปี 2552 ภายใต้สภาวะเศรษฐกิจถดถอยและการเมืองที่มีการเปลี่ยนแปลงตลอดเวลา

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

ผังองค์กรของบริษัท มีการแบ่งแยกหน้าที่ของแต่ละส่วนงานอย่างชัดเจน แยกเป็น 2 ส่วนหลัก ๆ คือ
ส่วนสนับสนุนปฏิบัติการ และส่วนการผลิต

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

บริษัทฯ ได้กำหนดข้อพึงปฏิบัติเกี่ยวกับจริยธรรม ครอบคลุมหลักการดำเนินธุรกิจ และการปฏิบัติงาน
ไว้เป็นลายลักษณ์อักษร เป็นแนวทางในการปฏิบัติหน้าที่ ด้วยความโปร่งใส มีคุณธรรม
มีความรับผิดชอบ ต่อผู้มีส่วนได้เสียทุกฝ่ายอย่างสม่ำเสมอ

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

บริษัทมีการจัดทำระเบียบวิธีปฏิบัติเป็นลายลักษณ์อักษรในธุรกรรมทางด้านงบการเงินไว้อย่างชัดเจน
ครอบคลุมการปฏิบัติงานด้านบัญชีและการเงินผ่านระดับคณะกรรมการบริหารและผู้อำนวยการฝ่าย
รวมทั้งมีนโยบายและระเบียบปฏิบัติสำหรับการจัดซื้อและการบริหารทั่วไปโดยส่วนกลางแล้ว

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทฯ
มีความมุ่งมั่นที่จะดำเนินธุรกิจด้วยความรับผิดชอบและเป็นธรรมต่อผู้มีส่วนได้เสียทุกกลุ่มของบริษัทฯ
ไม่ว่าจะเป็นผู้ถือหุ้น พนักงาน คู่ค้า คู่แข่งทางการค้า เจ้าหนี้ ลูกค้า
รวมถึงสังคมส่วนรวมจะได้รับการปฏิบัติเพื่อตอบสนองความต้องการของแต่ละกลุ่มอย่างเท่าเทียมกัน
เป็นธรรม เปิดเผย ทั้งนี้ เพื่อความสำเร็จในการดำเนินธุรกิจในระยะยาวของบริษัทฯ

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลาโดยสาเหตุของความเสี่ยงอาจมาจากปัจจัยภายใน
เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

 มี  ไม่มี

บริษัทจัดให้คณะกรรมการบริหารเป็นผู้พิจารณาและกำกับการปฏิบัติงาน
โดยพิจารณาถึงปัจจัยความเสี่ยงทั้งภายในและภายนอกที่จะมีผลกระทบต่อธุรกิจของกลุ่มบริษัทโดยสม่ำเสมออย่างน้อยเดือนละ
1 ครั้ง

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

คณะกรรมการบริหารจะร่วมกันพิจารณา และวิเคราะห์ปัจจัยที่อาจเป็นความเสี่ยงได้
เพื่อจัดทำแผนการบริหารความเสี่ยงให้เหมาะสมและมีประสิทธิผล ในขั้นตอนการบ่งชี้เหตุการณ์
และการประเมินความเสี่ยง

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทฯ กำหนดให้มีการติดตามผลการปฏิบัติตามแผนการบริหารความเสี่ยง
รวมทั้งประเมินประสิทธิผลของการควบคุม เพื่อให้ความเสี่ยงอยู่ในระดับที่ยอมรับได้

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

บริษัทฯ กำหนดให้ ผู้มีส่วนเกี่ยวข้องได้รับทราบแผนการบริหารความเสี่ยง และนำไปปฏิบัติใช้

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

บริษัทฯ ให้ความสำคัญกับการติดตามผลการปฏิบัติตามแผนการบริหารความเสี่ยง
โดยกำหนดเป็นนโยบายให้หน่วยงานที่เกี่ยวข้องติดตาม
และประเมินผลตามแผนการบริหารความเสี่ยง

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร
เป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

บริษัทฯ ได้กำหนดขอบเขต อำนาจหน้าที่ และวงเงินอนุมัติของฝ่ายบริหารในแต่ละระดับไว้

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

บริษัทได้กำหนดวงเงินการอนุมัติและขอบเขตของผู้บริหารแต่ละฝ่ายไว้
โดยฝ่ายบัญชีมีหน้าที่ตรวจสอบและปฏิบัติงานด้านเอกสารให้ถูกต้องตามข้อกำหนดที่วางไว้

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

กรณีที่บริษัทฯ มีการทำรายการระหว่างกัน บริษัทฯ
กำหนดให้ต้องได้รับอนุมัติจากผู้มีอำนาจตามที่กำหนดในระเบียบปฏิบัติของบริษัทฯ
และกำหนดให้นำเสนอรายการระหว่างกัน ต่อคณะกรรมการตรวจสอบ
เพื่อพิจารณาความจำเป็นและความเหมาะสมของรายการ

3.4 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้นได้กระทำโดยผู้ที่
ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
ต้องไม่เข้าร่วมการพิจารณาตัดสินใจ รวมถึงการไม่มีอำนาจอนุมัติในธุรกรรมนั้น ๆ

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

บริษัทจะให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น
ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น
บริษัทจะให้ผู้ตรวจสอบภายใน
หรือผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าวเพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

บริษัทกำหนดให้ฝ่ายบัญชีทำหน้าที่ในการติดตามให้บริษัทปฏิบัติตามเงื่อนไขที่ตกลงกันไว้
ตลอดระยะเวลาที่มีผลผูกพันบริษัท
และบริษัทกำหนดให้ฝ่ายวิเคราะห์และบริหารลูกหนี้เป็นฝ่ายติดตามการชำระหนี้ทางการค้าโดยเฉพาะ

3.7 กรณีที่บริษัทมีมาตรการเกี่ยวกับการทำธุรกรรมตาม 3.3 มาตรการดังกล่าวครอบคลุม
ไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดห้ามกรรมการ
และผู้บริหารดำเนินการที่อาจเกิดความขัดแย้งทางผลประโยชน์กับบริษัทฯ และจรรยาบรรณบริษัทฯ
ห้ามกรรมการบริษัทฯ
และผู้บริหารนำข้อมูลภายในซึ่งยังมิได้เปิดเผยต่อสาธารณชนไปใช้แสวงหาผลประโยชน์ส่วนตัว

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทมีการติดตามผลการดำเนินงานของบริษัทย่อยและกิจการร่วมค้าโดยมีกรรมการของบริษัทเป็นกรรมการผู้จัดการของบริษัทย่อย
และมีกรรมการของบริษัทเป็นหุ้นส่วนในกิจการร่วมค้า
เพื่อทำการกำหนดนโยบายให้บริษัทดังกล่าวดำเนินธุรกิจแต่ละประเภทอย่างชัดเจน
และสามารถดำรงอยู่ได้ด้วยผลการดำเนินงานของแต่ละบริษัท

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

บริษัทได้มีการจัดจ้างสำนักงานกฎหมายอิสระเพื่อให้คำปรึกษาหารือดูแลเกี่ยวกับข้อกฎหมาย
และระเบียบข้อบังคับต่างๆ ให้ถูกต้องตามที่กฎหมายกำหนด

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายในข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

บริษัทได้จัดส่งหนังสือนัดประชุมล่วงหน้า
และจัดให้มีรายงานการประชุมครั้งก่อนเพื่อทบทวนวาระการประชุม
พร้อมทั้งจัดข้อมูลและรายละเอียดของวาระที่นำเสนอร่วมกับเอกสารประกอบการตัดสินใจอย่างเพียงพอเสมอ
เพื่อให้คณะกรรมการได้พิจารณาข้อมูลที่จำเป็นเพียงพอต่อการตัดสินใจ

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย….7.…วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทจัดให้มีการบันทึกรายงานการประชุมอย่างละเอียดตามความเหมาะสม
เพื่อใช้ประโยชน์ในการตรวจสอบหรืออ้างอิงได้

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

บริษัทฯ ได้กำหนดให้หน่วยงานบัญชีรับผิดชอบจัดเก็บเอกสารทางบัญชีไว้ให้ครบถ้วนเป็นหมวดหมู่

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

คณะกรรมการบริษัทฯ ได้สอบทานและพิจารณาความเหมาะสมของนโยบายบัญชี รวมทั้งการบันทึกบัญชี
และประมาณการทางบัญชีเป็นไปตามหลักการบัญชีที่รับรองทั่วไป โดยประชุมหารือร่วมกับฝ่ายบริหาร

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทได้จัดให้มีวาระการประชุมเพื่อติดตามผลการดำเนินงานและรับทราบรายงานผลประกอบการของกลุ่มบริษัทเป็นรายเดือน
เพื่อให้คณะกรรมการทราบความคืบหน้าของสถานการณ์ที่เปลี่ยนแปลงไปได้ทันท่วงที

5.2 กรณีที่ผลการดำเนินที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

บริษัทมีการจัดทำประมาณการงบการเงินและมีการประชุมแต่ละหน่วยงานที่เกี่ยวข้อง
เพื่อนำเสนอเป้าหมายรวมของบริษัท
นอกจากนี้ยังได้พิจารณาติดตามผลการดำเนินงานของบริษัทเป็นรายเดือน
พร้อมทั้งปรับเปลี่ยนกลยุทธ์ให้สอดคล้องกับสภาวการณ์ในปัจจุบัน
ภายใต้การกำกับดูแลของคณะกรรมการบริษัทเป็นรายไตรมาส

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

ณ
ปัจจุบันบริษัทได้จัดตั้งหน่วยงานตรวจสอบภายในขึ้นในการทำหน้าที่ตรวจสอบการปฏิบัติงานตามระบบการควบคุมภายในที่ได้กำหนดไว้
และรวมถึงความถูกต้องเชื่อถือได้ของเอกสารต่างๆ ที่ทำขึ้นจากหน่วยงานต่าง ๆ ภายในองค์กร

5.4 กรณีที่บริษัทมีการตรวจสอบภายใน
บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

 ใช่  ไม่ใช่  ไม่มีกรณีดังกล่าว

ฝ่ายตรวจสอบภายในได้มีการจัดทำรายงานผลการตรวจสอบตามแผนงานประจำปีที่ได้เสนอต่อคณะกรรมการตรวจสอบ
โดยมีการรายงานผลการตรวจสอบภายในตามกำหนดการประชุมที่ได้กำหนดไว้ 5 ครั้ง ต่อปี
ซึ่งแบ่งเป็นการรายงานผลการตรวจสอบรายไตรมาส
และเป็นการรายงานผลระบบการควบคุมภายในของบริษัท

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

เมื่อฝ่ายตรวจสอบภายในตรวจพบข้อบกพร่องที่เป็นสาระสำคัญ
จะรายงานให้ผู้บริหารที่รับผิดชอบงานนั้นทราบทันที
พร้อมกับพิจารณาหาแนวทางปรับปรุงแก้ไขข้อบกพร่องภายในระยะเวลาที่กำหนดไว้

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

ฝ่ายตรวจสอบภายในจะจัดทำรายงานผลการตรวจสอบที่พบและแนวทางปรับปรุงแก้ไขเสนอต่อคณะกรรมการตรวจสอบ
พร้อมกับรายงานความคืบหน้าต่าง ๆ ให้รับทราบ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

 มี  ไม่มี  ไม่มีกรณีดังกล่าว

“ข้าพเจ้าได้สอบทานและทบทวนตามแบบประเมินความเพียงพอของระบบการควบคุมภายในฉบับนี้แล้ว
ด้วยความระมัดระวังในฐานะประธานคณะกรรมการตรวจสอบ ข้าพเจ้าเห็นว่า บริษัทฯ
มีระบบการควบคุมภายใน ที่เพียงพอในการดำเนินธุรกิจ
และบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานการใช้ทรัพยากรบริษัท”

  ------------------- ------ ------------------------------------------------------------
                             

                             

                             

                             ..........................................................

                             (ศาสตราจารย์ศุภชัย พิศิษฐวานิช)

                             ประธานกรรมการตรวจสอบ
  ------------------- ------ ------------------------------------------------------------